উপরে আল কুরআনের ৭টি হারফ সম্পর্কে বিস্তারিত আলোচনা করা হয়েছে। অনেক সময়েই খ্রিষ্টান প্রচারক কিংবা নাস্তিকরা বিভিন্ন প্রাচীন কুরআনের আংশিক অংশ (fragment) দেখিয়ে দাবি করতে চান যে - এগুলোতে সামান্য শব্দ ও বাক্যের পার্থক্য প্রমাণ করে যে আল কুরআন নাকি বিকৃত হয়ে গেছে!! উপরের আলোচনা দ্বারা তাদের অপযুক্তির অপমৃত্যু হল। যেসব খ্রিষ্টান প্রচারক এইসব ভিন্ন হারফ কিংবা কিরাত দেখিয়ে দেখিয়ে দাবি করতে চায় যে "কুরআনের ভিন্ন ভার্সন আছে", তাদের উদ্যেশ্যে আমরা বলব, আল কুরআনের ভিন্ন হারফগুলো আল্লাহ ও রাসূলুল্লাহ্(صلى الله عليه وسلم) কর্তৃক অনুমোদিত। আপনাদের বাইবেলের প্রাচীন পাণ্ডুলিপিগুলোতে যে হাজার হাজার ভিন্নতা আছে, এগুলোর অনুমোদন কে করেছে? এগুলোর মধ্যে কোনটা 'আসল' বাইবেল? কোন পাণ্ডুলিপিটা যিশু বা তাঁর সহচররা অনুমোদন করেছেন বা পড়েছেন? এতক্ষন বললাম বাইবেলের নতুন নিয়মের (New Testament) তথাকথিত "মূল" কপির ব্যাপারে যেগুলো গ্রীক ভাষায় লেখা অথচ যিশু [ঈসা(আ.)] মোটেও গ্রীকভাষী ছিলেন না। খ্রিষ্টানদের কিতাবের তথাকথিত "মূল কপি"গুলোও যিশু খ্রিষ্টের নিজ ভাষায় নেই। অনুবাদের হাজার হাজার জালিয়াতী, হাজার হাজার ভিন্ন ভার্সন, একেক খ্রিষ্টান দলের একেক রকমের বাইবেল এগুলোর কথা তো আলোচনাতেই আনিনি। যাদের নিজেদের কিতাবের অবস্থা এই, তারা কোন মুখে মুসলিমদের কিতাবের সমালোচনা করতে আসে?